title: Decizia Consiliului din 17 octombrie 2000 privind înființarea unui Secretariat al autorităților comune de control pentru protecția datelor instituite prin Convenția privind înființarea Biroului European de Poliție (Convenția Europol), Convenția privind utilizarea tehnologiei informației în domeniul vamal și Convenția de punere în aplicare a Acordului Schengen privind eliminarea treptată a controalelor la frontierele comune (Convenția Schengen)

text:
Anunţ juridic important

|

32000D0641

Official Journal L 271 , 24/10/2000 P. 0001 - 0003 Ediţie specială în limba cehă Chapter 19 Volume 04 P. 12  - 14 Ediţie specială în limba estonă Chapter 19 Volume 04 P. 12  - 14 Ediţie specială în limba maghiară Chapter 19 Volume 04 P. 12  - 14 Ediţie specială în limba lituaniană Chapter 19 Volume 04 P. 12  - 14 Ediţie specială în limba letonă Chapter 19 Volume 04 P. 12  - 14 Ediţie specială în limba malteză Chapter 19 Volume 04 P. 12  - 14 Ediţie specială în limba polonă Chapter 19 Volume 04 P. 12  - 14 Ediţie specială în limba slovacă Chapter 19 Volume 04 P. 12  - 14 Ediţie specială în limba slovenă Chapter 19 Volume 04 P. 12  - 14

		20001017Decizia Consiliuluidin 17 octombrie 2000privind înființarea unui Secretariat al autorităților comune de control pentru protecția datelor instituite prin Convenția privind înființarea Biroului European de Poliție (Convenția Europol), Convenția privind utilizarea tehnologiei informației în domeniul vamal și Convenția de punere în aplicare a Acordului Schengen privind eliminarea treptată a controalelor la frontierele comune (Convenția Schengen)(2000/641/JAI)CONSILIUL UNIUNII EUROPENE,având în vedere articolul 30 și articolul 34 alineatul (2) litera (c) din Tratatul privind Uniunea Europeană,având în vedere articolul 2 din Protocolul de integrare a acquis-ului Schengen în cadrul Uniunii Europene,având în vedere inițiativa Republicii Portugheze [1],având în vedere avizul Parlamentului European [2],întrucât:(1) Convenția privind înființarea Biroului European de Poliție (Convenția Europol) [3], Convenția privind utilizarea tehnologiei informației în domeniul vamal [4] și Convenția de punere în aplicare a Acordului Schengen privind eliminarea treptată a controalelor la frontierele comune (Convenția Schengen) [5] au instituit autorități comune de control pentru a supraveghea aplicarea corespunzătoare a dispozițiilor referitoare la protecția datelor prevăzute de aceste instrumente.(2) Pentru ca funcționarea acestora să fie eficientă și pentru a reduce costurile, aceste autorități comune de control trebuie să fie susținute de un Secretariat unic și independent pentru protecția datelor și care, în îndeplinirea sarcinilor sale, urmează exclusiv instrucțiuni primite de la aceste organisme.(3) Din motive practice, administrația Secretariatului pentru protecția datelor trebuie să fie strâns legată de Secretariatul General al Consiliului, independența acesteia în îndeplinirea sarcinilor fiind, cu toate acestea, garantată.(4) În scopul garantării acestei independențe, este necesar ca deciziile referitoare la numirea și revocarea șefului Secretariatului pentru protecția datelor să fie adoptate de către Secretarul General adjunct al Consiliului la propunerea autorităților comune de control, iar ceilalți funcționari afectați Secretariatului pentru protecția datelor să fie plasați sub autoritatea exclusivă a șefului Secretariatului pentru protecția datelor.(5) Cheltuielile administrative ale Secretariatului pentru protecția datelor trebuie să fie suportate din bugetul general al Uniunii Europene. Europol ar trebui să contribuie la finanțarea anumitor cheltuieli aferente reuniunilor privind probleme legate de punerea în aplicare a Convenției Europol.(6) Deoarece Decizia 1999/438/CE a Consiliului din 20 mai 1999 privind Autoritatea Comună de Control instituită prin articolul 115 din Convenția de punere în aplicare a Acordului Schengen din 14 iunie 1985 privind eliminarea treptată a controalelor la frontierele comune, semnată la 19 iunie 1990 [6], este înlocuită prin prezenta decizie, aceasta ar trebui abrogată începând cu data de la care se aplică prezenta decizie.(7) Autoritățile comune de control existente au declarat că aprobă principiile definite prin prezenta decizie,DECIDE:Articolul 1Înființarea și sarcinile Secretariatului pentru protecția datelor(1) Se înființează un Secretariat (denumit în continuare "Secretariatul pentru protecția datelor") pentru autoritățile comune de control instituite prin Convenția privind înființarea Biroului European de Poliție (Convenția Europol), Convenția privind utilizarea tehnologiei informației în domeniul vamal și Convenția de punere în aplicare a Acordului Schengen privind eliminarea treptată a controalelor la frontierele comune (Convenția Schengen).(2) Secretariatul pentru protecția datelor îndeplinește sarcinile prevăzute pentru secretariatele autorităților comune de control, astfel cum sunt acestea prevăzute prin regulamentele interne ale acestor autorități.Articolul 2Secretarul pentru protecția datelor(1) Secretariatul pentru protecția datelor este condus de un secretar pentru protecția datelor, a cărui independență în exercitarea funcțiilor sale trebuie garantată, și care nu poate primi instrucțiuni decât de la autoritățile comune de control și de la președinții acestora. Secretarul General adjunct al Consiliului, acționând la propunerea autorităților comune de control, numește secretarul pentru protecția datelor pe o perioadă de trei ani. Mandatul acestuia poate fi reînnoit.(2) Secretarul pentru protecția datelor este ales dintre persoanele care sunt cetățeni ai Uniunii Europene, având exercițiul deplin al drepturilor civile și politice, care au experiența și competența corespunzătoare în exercitarea funcțiilor în cauză și care oferă toate garanțiile de independență. Acesta se abține de la orice act incompatibil cu funcțiile sale și, pe durata mandatului său, nu exercită nici o altă activitate profesională, remunerată sau nu. După încetarea funcțiilor sale, acesta este obligat să-și respecte datoria de onestitate și discreție privind acceptarea anumitor funcții sau avantaje.(3) Secretarul pentru protecția datelor este revocat de către Secretarul General adjunct al Consiliului, la propunerea autorităților comune de control, dacă nu mai îndeplinește condițiile cerute pentru exercitarea funcțiilor sale sau dacă a comis o greșeală gravă.(4) Cu excepția reînnoirii periodice la încheierea mandatului, a decesului sau a revocării în conformitate cu alineatul (3), mandatul secretarului pentru protecția datelor încetează prin demisie, în momentul în care aceasta intră în vigoare. În momentul expirării mandatului și în caz de demisie, acesta rămâne în funcție până la înlocuirea sa, la cererea autorităților comune de control.(5) Secretarul pentru protecția datelor este obligat, atât pe durata mandatului său, cât și după expirarea acestuia, să respecte secretul profesional în ceea ce privește informațiile confidențiale de care a luat cunoștință în exercitarea funcțiilor sale.(6) Pe durata mandatului său, secretarul pentru protecția datelor este supus, în afară de cazul în care prezenta decizie dispune altfel, dispozițiilor care se aplică persoanelor având calitatea de agent temporar în sensul articolului 2 litera (a) din Regimul aplicabil celorlalți agenți ai Comunităților Europene [7], inclusiv articolele 12-15 și articolul 18 din Protocolul cu privire la privilegiile și imunitățile Comunităților Europene. Secretarul pentru protecția datelor este încadrat în categoria A, iar gradul și nivelul acestuia sunt determinate în funcție de criteriile care se aplică funcționarilor și celorlalți agenți ai Comunității. Dacă persoana numită este deja funcționar al Comunității, aceasta este detașată, pe durata mandatului său, în interes de serviciu, în temeiul articolului 37 litera (a) prima liniuță din Statutul funcționarilor Comunităților Europene (Statutul funcționarilor) [7]. Prima teză a ultimului alineat din articolul 37 din Statutul funcționarilor se aplică fără a aduce atingere alineatului (1) din prezentul articol.Articolul 3Personalul(1) Secretariatului pentru protecția datelor îi este pus la dipoziție personalul necesar îndeplinirii sarcinilor sale. Membrii personalului afectați Secretariatului pentru protecția datelor ocupă funcțiile prevăzute în organigrama funcțiilor anexată la secțiunea bugetului general al Uniunii Europene referitoare la Consiliu.(2) În exercitarea funcțiilor, membrii personalului menționați la alineatul (1) primesc instrucțiuni exclusiv de la secretarul pentru protecția datelor, precum și de la autoritățile comune de control și de la președinții acestora. Astfel, aceștia nu pot nici solicita, nici accepta instrucțiuni de la nici un guvern, autoritate, organizație sau persoană, cu excepția secretarului pentru protecția datelor, precum și a autorităților comune de control și a președinților acestora.(3) Fără a aduce atingere alineatului (2), personalul afectat Secretariatului pentru protecția datelor se supune reglementărilor care se aplică funcționarilor și altor agenți ai Comunităților Europene. În ceea ce privește exercitarea competențelor conferite prin Statutul funcționarilor autorității învestite cu putere de numire și a celor care intră sub incidența Regimului aplicabil celorlalți agenți ai Comunităților Europene, personalul se supune acelorași dispoziții care se aplică funcționarilor și celorlalți agenți ai Comunităților Europene.Articolul 4Susținere administrativă(1) Secretariatul General al Consiliului furnizează Secretariatului pentru protecția datelor birourile și echipamentul necesar îndeplinirii sarcinilor sale. De asemenea, acesta pune la dispoziția autorităților comune de control mijloacele, în special serviciile de interpretariat, necesare pentru a-și ține reuniunile în localurile Consiliului.(2) În ceea ce privește reuniunile care vor avea loc în localurile Consiliului, președinții autorităților comune de control stabilesc datele acestora, sub rezerva acordului prealabil al Președinției Consiliului.Articolul 5Finanțare(1) Cheltuielile administrative generale ale Secretariatului pentru protecția datelor (în special, cheltuielile legate de materiale, remunerațiile, indemnizațiile și alte cheltuieli privind personalul) sunt suportate din secțiunea bugetului general al Uniunii Europene referitoare la Consiliu.(2) Costurile legate în mod direct de reuniuni sunt suportate:- fie de către Consiliu, pentru reuniunile care se țin în localurile Consiliului și se referă la probleme privind punerea în aplicare a dispozițiilor Convenției Schengen, precum și pentru cheltuielile de deplasare aferente executării controalelor la C.SIS și pentru reuniunile referitoare la probleme privind punerea în aplicare a Convenției privind utilizarea tehnologiei informației în domeniul vamal;- fie de către Europol, pentru reuniunile referitoare la probleme privind punerea în aplicare a Convenției Europol.Articolul 6Dispoziții finale(1) Prezenta decizie intră în vigoare în ziua următoare datei adoptării sale de către Consiliu.Aceasta aplică de la 1 septembrie 2001.(2) De la data intrării în vigoare a prezentei decizii, se pot adopta deciziile și actele necesare punerii în aplicare. Acestea nu intră în vigoare înainte de data de la care se aplică prezenta decizie.(3) La data la care se aplică prezenta decizie, Decizia 1999/438/CE se abrogă. Cu toate acestea, aceasta continuă să se aplice cheltuielilor rezultate din fapte anterioare acestei date.Adoptată la Luxemburg, 17 octombrie 2000.Pentru ConsiliuPreședinteleÉ. Guigou[1] JO C 141, 19.5.2000, p. 20.[2] Aviz emis la 21 septembrie 2000 (nepublicat înca în Jurnalul Oficial).[3] JO C 316, 27.11.1995, p. 2.[4] JO C 316, 27.11.1995, p. 33.[5] JO L 239, 22.9.2000, p. 19.[6] JO L 176, 10.7.1999, p. 34.[7] JO L 56, 4.3.1968, p. 1. Regulament, astfel cum a fost modificat ultima dată prin Comunicarea Comisiei (JO C 60, 2.3.1999, p. 11).--------------------------------------------------


title: Decizia (UE) 2016/783 a Consiliului din 12 mai 2016 privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți (linia bugetară 12.02.01)

text:
                  20.5.2016

                  RO

                  Jurnalul Oficial al Uniunii Europene

                  L 131/66

            DECIZIA (UE) 2016/783 A CONSILIULUI
      din 12 mai 2016
      privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți (linia bugetară 12.02.01)
      CONSILIUL UNIUNII EUROPENE,
      având în vedere Tratatul privind funcționarea Uniunii Europene, în special articolul 114 coroborat cu articolul 218 alineatul (9),
      având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
      având în vedere propunerea Comisiei Europene,
      întrucât:

                  (1)

                  Acordul privind Spațiul Economic European (2) („Acordul privind SEE”) a intrat în vigoare la 1 ianuarie 1994.

                  (2)

                  În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 31 la Acordul privind SEE („Protocolul 31”).

                  (3)

                  Protocolul 31 conține dispoziții privind cooperarea în domenii specifice în afara celor patru libertăți.

                  (4)

                  Este oportun să se continue cooperarea dintre părțile contractante la Acordul privind SEE la acțiunile Uniunii finanțate din bugetul general al Uniunii Europene cu privire la realizarea și dezvoltarea pieței unice a serviciilor financiare.

                  (5)

                  Prin urmare, Protocolul 31 ar trebui modificat pentru ca această cooperare extinsă să poată continua după data de 31 decembrie 2015.

                  (6)

                  Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

            ADOPTĂ PREZENTA DECIZIE:
      Articolul 1
      Poziția care urmează să fie adoptată, în numele Uniunii, în cadrul Comitetului mixt al SEE referitor la modificarea propusă a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.
      Articolul 2
      Prezenta decizie intră în vigoare la data adoptării.

         Adoptată la Bruxelles, 12 mai 2016.

               Pentru Consiliu

               Președintele

            F. MOGHERINI

         (1)  JO L 305, 30.11.1994, p. 6.

         (2)  JO L 1, 3.1.1994, p. 3.

         PROIECT
         DECIZIA NR. …/2016 A COMITETULUI MIXT AL SEE
         din …
         de modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolele 86 și 98,
         întrucât:

                     (1)

                     Este oportun să se continue cooperarea dintre părțile contractante la Acordul privind SEE la acțiunile Uniunii finanțate din bugetul general al Uniunii Europene cu privire la realizarea și dezvoltarea pieței unice a serviciilor financiare.

                     (2)

                     Protocolul 31 la Acordul privind SEE ar trebui, prin urmare, modificat pentru ca această cooperare extinsă să poată fi realizată începând cu 1 ianuarie 2016.

               ADOPTĂ PREZENTA DECIZIE:
         Articolul 1
         Articolul 7 din Protocolul 31 la Acordul privind SEE se modifică după cum urmează:

                     (1)

                     La alineatele (3) și (4), textul „alineatele (5)-(11)” se înlocuiește cu textul „prezentul articol”.

                     (2)

                     Se adaugă următorul alineat:

                                 „12.

                                 De la 1 ianuarie 2016, statele AELS participă la acțiunile Uniunii aferente următoarei linii bugetare, înscrise în bugetul general al Uniunii Europene pentru exercițiul financiar 2016:

                                             —

                                                Linia bugetară 12 02 01: «Realizarea și dezvoltarea pieței unice pentru servicii financiare».”

               Articolul 2
         Prezenta decizie intră în vigoare în ziua următoare datei la care s-a efectuat ultima notificare în temeiul articolului 103 alineatul (1) din Acordul privind SEE. (*)

         Prezenta decizie se aplică de la 1 ianuarie 2016.
         Articolul 3
         Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

            Adoptată la Bruxelles,

                  Pentru Comitetul mixt al SEE

                  Președintele

                  Secretarii

                  Comitetului mixt al SEE

            (*)  [Nu au fost semnalate obligații constituționale.] [Au fost semnalate obligații constituționale.]


title: Decizia Consiliului din 13 iunie 2002 de înființare a unei rețele europene de puncte de contact cu privire la persoane vinovate de genocid, crime împotriva umanității și crime de război

text:
Anunţ juridic important

|

32002D0494

Official Journal L 167 , 26/06/2002 P. 0001 - 0002 Ediţie specială în limba cehă Chapter 19 Volume 06 P. 23  - 24 Ediţie specială în limba estonă Chapter 19 Volume 06 P. 23  - 24 Ediţie specială în limba maghiară Chapter 19 Volume 06 P. 23  - 24 Ediţie specială în limba lituaniană Chapter 19 Volume 06 P. 23  - 24 Ediţie specială în limba letonă Chapter 19 Volume 06 P. 23  - 24 Ediţie specială în limba malteză Chapter 19 Volume 06 P. 23  - 24 Ediţie specială în limba polonă Chapter 19 Volume 06 P. 23  - 24 Ediţie specială în limba slovacă Chapter 19 Volume 06 P. 23  - 24 Ediţie specială în limba slovenă Chapter 19 Volume 06 P. 23  - 24

		20020613Decizia Consiliuluidin 13 iunie 2002de înființare a unei rețele europene de puncte de contact cu privire la persoane vinovate de genocid, crime împotriva umanității și crime de război(2002/494/JAI)CONSILIUL UNIUNII EUROPENE,având în vedere titlul VI al Tratatului privind Uniunea Europeană, în special articolul 30 și articolul 34 alineatul (2) litera (c),având în vedere inițiativa Regatului Țărilor de Jos,având în vedere avizul Parlamentului European [1],întrucât:(1) Din 1995, Tribunalele Penale Internaționale pentru fosta Iugoslavie și pentru Rwanda cercetează, urmăresc penal și judecă persoanele vinovate de încălcări ale legilor și cutumelor de război, de genocid și de crime împotriva umanității.(2) Statutul de la Roma al Curții Penale Internaționale, din 17 iulie 1998, afirmă că cele mai grave crime care afectează ansamblul comunității internaționale, în special genocidul, crimele împotriva umanității și crimele de război, nu trebuie să rămână nepedepsite, și că reprimarea lor efectivă trebuie să fie asigurată prin adoptarea de măsuri la nivel național și prin consolidarea cooperării internaționale.(3) Statutul de la Roma amintește că este de datoria fiecărui stat să îi supună jurisdicției sale penale pe cei care se fac vinovați de astfel de crime internaționale.(4) Conform Statutului de la Roma, Curtea Penală Internațională pe care a înființat-o trebuie să fie complementară cu jurisdicțiile penale naționale.(5) Toate statele membre ale Uniunii Europene au semnat sau ratificat Statutul de la Roma.(6) Anchetele și urmăririle, precum și schimbul de informații referitoare la genocid, crime împotriva umanității și crime de război trebuie să rămână în responsabilitatea autorităților naționale, cu excepția unei dispoziții contrare din dreptul internațional.(7) Statele membre sunt confruntate cu persoane care au fost implicate în acest tip de crime și care caută refugiu în interiorul frontierelor Uniunii Europene.(8) Eficacitatea cercetării și a urmăririi acestor crime la nivel național depinde în mare măsură de strânsa cooperare între diferitele autorități implicate în lupta împotriva acestora.(9) Este esențial ca autoritățile competente ale statelor membre părți la Statutul de la Roma, inclusiv statele membre ale Uniunii Europene, să coopereze strâns în acest domeniu.(10) Pentru a încuraja o strânsă cooperare, trebuie ca statele membre să adopte măsuri pentru ca punctele de contact centralizate și specializate să poată comunica direct.(11) O strînsă cooperare între aceste puncte de contact ar permite furnizarea de informații mai complete despre persoanele implicate în acest tip de crime și, în special, să se știe în care dintre statele membre acestea fac obiectul unei anchete.(12) În Poziția comună 2001/443/PESC a Consiliului din 11 iunie 2001 privind Curtea Penală Internațională [2], statele membre au arătat că sunt preocupate de acele crime care țin de competența Curții Penale Internaționale, fiind hotărâte să coopereze pentru a preveni aceste crime și pentru a pune capăt impunității autorilor lor.(13) Prezenta decizie nu aduce atingere convențiilor, acordurilor și aranjamentelor referitoare la asistența judiciară reciprocă în materie penală între autoritățile judiciare,DECIDE:Articolul 1Desemnarea și notificarea punctelor de contact(1) Fiecare stat membru desemnează un punct de contact pentru schimbul de informații cu privire la cercetarea actelor de genocid, crimelor împotriva umanității și a crimelor de război, astfel cum sunt ele definite la articolele 6, 7 și 8 din Statutul de la Roma al Curții Penale Internaționale din 17 iulie 1998.(2) Fiecare stat membru notifică în scris Secretariatului General al Consiliului punctul său de contact, în sensul prezentei decizii. Secretariatul General asigură transmiterea acestei notificări celorlalte state membre și informează statele membre asupra oricărei modificări aduse acestor notificări.Articolul 2Colectarea și schimbul de informații(1) Sarcina fiecărui punct de contact constă în a furniza, la cerere și în conformitate cu aranjamentele pertinente existente între statele membre și în conformitate cu legislația internă aplicabilă, toate informațiile disponibile care pot prezenta un interes pentru anchetele privind genocidul, crimele împotriva umanității și crimele de război prevăzute la articolul 1 alineatul (1) sau care pot să faciliteze cooperarea cu autoritățile naționale competente.(2) În limitele legislației interne aplicabile, punctele de contact pot schimba informații pertinente, fără o cerere în acest sens.Articolul 3Informarea Parlamentuui EuropeanConsiliul va informa Parlamentul European în legătură cu funcționarea și eficacitatea rețelei europene de puncte de contact în cadrul dezbaterii anuale pe care Parlamentul European o organizează, în conformitate cu articolul 39 al tratatului.Articolul 4Punerea în aplicareStatele membre se asigură că sunt în măsură să coopereze pe deplin, în conformitate cu dispozițiile prezentei decizii, în cel mult un an de la data la care prezenta decizie intră în vigoare.Articolul 5Producerea de efectePrezenta decizie intră în vigoare la data adoptării sale.Adoptată la Luxemburg, 13 iunie 2002.Pentru ConsiliuPreședinteleM. Rajoy Brey[1] JO C 295, 20.10.2001, p. 7.[2] Aviz emis la 9 aprilie 2002 (nepublicat încă în Jurnalul Oficial).--------------------------------------------------


title: Decizia 2009/902/JAI a Consiliului din 30 noiembrie 2009 de instituire a unei rețele europene de prevenire a criminalității (EUCPN) și de abrogare a Deciziei 2001/427/JAI

text:
               8.12.2009

               RO

               Jurnalul Oficial al Uniunii Europene

               L 321/44

      DECIZIA 2009/902/JAI A CONSILIULUI

   din 30 noiembrie 2009
   de instituire a unei rețele europene de prevenire a criminalității (EUCPN) și de abrogare a Deciziei 2001/427/JAI
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 30 alineatul (1), articolul 31 și articolul 34 alineatul (2) litera (c),
   având în vedere inițiativa Regatului Belgiei, Republicii Cehe, Republicii Federale Germania, Regatului Spaniei, Republicii Franceze, Republicii Ungare, Regatului Țărilor de Jos, Republicii Slovace, Republicii Finlanda, Regatului Suediei, Regatului Unit al Marii Britanii și al Irlandei de Nord (1),
   având în vedere avizul Parlamentului European,
   întrucât:

               (1)

               Consiliul European de la Tampere din 15-16 octombrie 1999 a concluzionat că este necesar să se dezvolte măsurile de prevenire a criminalității, să se facă schimb de cele mai bune practici și să se consolideze rețeaua autorităților naționale competente în materie de prevenire a criminalității, precum și cooperarea între organismele naționale specializate în domeniu, precizând că prioritățile pentru o astfel de cooperare ar putea fi în principal delincvența juvenilă, criminalitatea urbană și cea legată de droguri. În acest sens, s-a solicitat un studiu cu privire la posibilitatea elaborării unui program finanțat de către Comunitate.

               (2)

               În conformitate cu Recomandarea nr. 6 din strategia Uniunii Europene pentru începutul noului mileniu privind prevenirea și controlul criminalității organizate (2), Consiliul trebuie să poată conta pe asistența unor experți cu calificare corespunzătoare în domeniul criminalității organizate, cum ar fi punctele de convergență naționale, sau pe constituirea unei rețele de experți aparținând organizațiilor naționale de prevenire a criminalității.

               (3)

               Decizia 2001/427/JAI a Consiliului a instituit Rețeaua europeană de prevenire a criminalității (3).

               (4)

               O evaluare externă a rețelei europene de prevenire a criminalității, desfășurată în anii 2008-2009, a identificat oportunități în vederea consolidării rețelei, care au fost acceptate de către consiliul de administrație al EUCPN și care impun abrogarea Deciziei 2001/427/JAI și înlocuirea ei cu o nouă decizie a Consiliului privind rețeaua.

               (5)

               Evaluarea a identificat necesitatea unei implicări mai mari în activitățile rețelei din partea reprezentanților naționali.

               (6)

               În vederea consolidării rețelei, sunt necesare o serie de modificări, care includ modificarea dispozițiilor referitoare la punctele de contact, secretariat, structura consiliului de administrație și rolul acestuia, inclusiv desemnarea președintelui.

               (7)

               Modificările în componența rețelei ar trebui să fie eficiente și rentabile, bazându-se pe experiențele anterioare ale statelor membre în ceea ce privește finanțarea și desfășurarea sarcinilor de secretariat și de altă natură ale rețelei. Consiliul de administrație ar trebui să își intensifice eforturile în ceea ce privește cooperarea în vederea analizării și a exploatării la potențial maxim a posibilităților de finanțare prin intermediul bugetului general al Uniunii Europene. Aceasta s-ar putea realiza fie pe baza parteneriatelor-cadru, fie prin includerea rețelei pe lista organismelor în situație de monopol recunoscute din programul de finanțare relevant.

               (8)

               În ceea ce privește celelalte dispoziții, acestea ar trebui să fie întemeiate pe Decizia 2001/427/JAI,

         DECIDE:
   Articolul 1
   Instituire
   Se instituie o rețea europeană de prevenire a criminalității, denumită în continuare „rețeaua”. Aceasta este considerată ca succesoare a Rețelei europene de prevenire a criminalității, instituită prin Decizia 2001/427/JAI.
   Articolul 2
   Obiectiv
   (1)   Rețeaua contribuie la dezvoltarea diferitelor aspecte ale prevenirii criminalității la nivelul Uniunii, cu luarea în considerare a strategiei Uniunii Europene de prevenire a criminalității, și sprijină activitățile de prevenire a criminalității la nivel național și local.
   (2)   Prevenirea criminalității se referă la toate măsurile, atât cantitative, cât și calitative, care vizează reducerea sau care contribuie la reducerea criminalității și a sentimentului de nesiguranță al cetățenilor fie direct, prin descurajarea activităților criminale, fie prin intermediul politicilor și acțiunilor destinate să reducă factorii criminogeni, precum și cauzele criminalității. Aceasta conjugă acțiunile întreprinse de guverne, autoritățile competente, autoritățile judiciare din sectorul penal, autoritățile locale și asociațiile de specialitate pe care le-au creat în Europa, sectorul privat, organizațiile benevole, cercetătorii și publicul, cu sprijinul mijloacelor de comunicare.
   Articolul 3
   Structură și componență
   (1)   Rețeaua se compune dintr-un consiliu de administrație și un secretariat, precum și punctele de contact care pot fi desemnate de fiecare stat membru.
   (2)   Consiliul de administrație este constituit din reprezentanți naționali, un președinte și un comitet executiv.
   (3)   Fiecare stat membru desemnează un reprezentant național și poate desemna un supleant.
   (4)   Președintele este desemnat din rândul reprezentanților naționali.
   (5)   Comitetul executiv este condus de președinte și este compus din maxim șase membri suplimentari din consiliul de administrație și un reprezentant desemnat de Comisie.
   Articolul 4
   Atribuțiile rețelei
   În special, rețeaua:

               (a)

               facilitează cooperarea, contactele și schimbul de informații și de experiență între actorii din domeniul prevenirii criminalității;

               (b)

               culege, evaluează și comunică informații evaluate, inclusiv bune practici, despre activitățile existente de prevenire a criminalității;

               (c)

               organizează conferințe, și în special o conferință anuală privind cele mai bune practici, și alte activități, inclusiv premiul european anual pentru prevenirea criminalității, menite să realizeze obiectivele rețelei și să difuzeze pe scară largă rezultatele acesteia;

               (d)

               pune expertiza sa la dispoziția Consiliului și a Comisiei, conform cerințelor;

               (e)

               raportează Consiliului în fiecare an cu privire la activitățile proprii, prin intermediul consiliului de administrație și al grupurilor de lucru competente. Consiliul este invitat să aprobe respectivul raport și să îl înainteze Parlamentului European;

               (f)

               elaborează și pune în aplicare un program de lucru bazat pe o strategie clar definită care ia în considerare identificarea amenințărilor relevante în materie de criminalitate și răspunsul la acestea.

         Articolul 5
   Schimbul de informații
   În îndeplinirea atribuțiilor sale, rețeaua:

               (a)

               favorizează o abordare pluridisciplinară;

               (b)

               menține un contact strâns, prin intermediul reprezentanților naționali și al punctelor de contact, cu organismele de prevenire a criminalității, autoritățile locale, partenerii locali și societatea civilă, precum și cu institutele de cercetare și organizațiile neguvernamentale din statele membre;

               (c)

               creează și gestionează o pagină proprie de internet care conține rapoartele sale periodice și orice alte informații utile, în special un compendiu al celor mai bune practici;

               (d)

               se străduiește să folosească și să promoveze rezultatele proiectelor privind prevenirea criminalității care sunt finanțate în cadrul programelor Uniunii.

         Articolul 6
   Responsabilități
   (1)   Comitetul executiv furnizează sprijin președintelui în vederea asigurării, printre altele:

               (a)

               a elaborării strategiei rețelei pentru aprobarea acesteia de către consiliul de administrație;

               (b)

               a funcționării eficiente a consiliului de administrație, și

               (c)

               a elaborării și a executării programului de activitate.

         (2)   Sarcinile consiliului de administrație includ:

               (a)

               să asigure buna funcționare a rețelei în conformitate cu prezenta decizie, inclusiv să decidă cu privire la organizarea practică a funcțiilor de secretariat;

               (b)

               să elaboreze și să adopte un regulament financiar;

               (c)

               să aprobe strategia rețelei, care să contribuie la dezvoltarea prevenirii criminalității la nivelul Uniunii;

               (d)

               să adopte și să asigure executarea programului de lucru al rețelei;

               (e)

               să adopte un raport anual privind activitățile rețelei.

         (3)   Consiliul de administrație adoptă, cu unanimitate, regulamentul său de procedură, care conține, printre altele, dispozițiile cu privire la desemnarea și durata mandatului președintelui și a membrilor comitetului executiv, procedurile decizionale ale consiliului de administrație, regimul lingvistic, atribuțiile, organizarea și resursele secretariatului, precum și procedurile administrative pentru cooperarea cu alte entități, menționate la articolul 8.
   (4)   Secretariatul sprijină consiliul de administrație. Secretariatul funcționează în regim permanent, în beneficiul deplin al rețelei, respectând totodată confidențialitatea necesară. Secretariatul are următoarele atribuții:

               (a)

               să ofere sprijin de ordin administrativ și general în cadrul pregătirii de reuniuni, seminarii și conferințe; să elaboreze raportul anual și programul de lucru, să sprijine punerea în aplicare a programului de lucru și să ofere un punct de convergență pentru comunicarea cu membrii rețelei;

               (b)

               să furnizeze o funcție de analiză și de suport pentru a identifica activitatea de cercetare în curs în domeniul prevenirii criminalității și informații conexe care s-ar putea dovedi utile pentru rețea;

               (c)

               să preia responsabilitatea generală în ceea ce privește găzduirea, dezvoltarea și gestionarea paginii de internet a rețelei.

         (5)   Fiecare reprezentant național promovează activitățile rețelei la nivel național și local și facilitează furnizarea, actualizarea și schimbul de materiale referitoare la prevenirea criminalității între statul membru al acestuia și rețea.
   (6)   Punctele de contact sprijină reprezentanții naționali în ceea ce privește schimbul de informații și de expertiză naționale în materie de prevenire a criminalității în cadrul rețelei.
   (7)   Secretariatul raportează președintelui și comitetului executiv, care evaluează îndeplinirea atribuțiilor acestuia.
   (8)   Statele membre răspund de finanțarea rețelei și a activităților acesteia. Prin intermediul consiliului de administrație, statele membre cooperează în vederea asigurării unei finanțări eficiente din punctul de vedere al costurilor a rețelei și a activităților acesteia.
   (9)   Alineatul (8) nu aduce atingere posibilităților de a solicita și de a obține sprijin financiar de la bugetul general al Uniunii Europene.
   Articolul 7
   Reuniunile consiliului de administrație
   Consiliul de administrație se reunește cel puțin semestrial la invitația președintelui.
   Articolul 8
   Cooperarea cu alte entități
   Rețeaua poate coopera cu alte entități având competențe în domeniul prevenirii criminalității, atunci când acest lucru prezintă relevanță pentru îndeplinirea obiectivelor sale.
   Articolul 9
   Evaluare
   Comisia prezintă Consiliului un raport de evaluare privind activitățile rețelei, axându-se în special pe eficiența activității rețelei și a secretariatului acesteia, luând în considerare în mod corespunzător interacțiunea dintre rețea și alte părți interesate relevante, până la data de 30 noiembrie 2012. În temeiul rezultatelor acestei evaluări, se efectuează o evaluare în scopul identificării eventualelor oportunități care s-ar putea materializa de exemplu prin transferarea secretariatului către o agenție existentă.
   Articolul 10
   Abrogare
   Decizia 2001/427/JAI se abrogă.
   Articolul 11
   Intrarea în vigoare
   Prezenta decizie produce efecte de la data adoptării.

      Adoptată la Bruxelles, 30 noiembrie 2009.

            Pentru Consiliu

            Președintele

         B. ASK

      (1)  JO C 222, 15.9.2009, p. 2.

      (2)  JO C 124, 3.5.2000, p. 1.

      (3)  JO L 153, 8.6.2001, p. 1.


title: Decizia 2010/576/PESC a Consiliului din 23 septembrie 2010 privind misiunea de poliție a Uniunii Europene organizată în cadrul reformei sectorului de securitate (RSS) și interfața sa cu justiția în Republica Democratică Congo, EUPOL RD Congo

text:
               29.9.2010

               RO

               Jurnalul Oficial al Uniunii Europene

               L 254/33

         DECIZIA 2010/576/PESC A CONSILIULUI
   din 23 septembrie 2010
   privind misiunea de poliție a Uniunii Europene organizată în cadrul reformei sectorului de securitate (RSS) și interfața sa cu justiția în Republica Democratică Congo, EUPOL RD Congo
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 și articolul 43 alineatul (2),
   întrucât:

               (1)

               La 12 iunie 2007, Consiliul a adoptat Acțiunea comună 2007/405/PESC (1) de instituire a misiunii de poliție a Uniunii Europene organizate în cadrul reformei sectorului de securitate (RSS) și interfața sa cu justiția în Republica Democratică Congo (EUPOL RD Congo) (denumită în continuare „EUPOL RD Congo” sau „misiunea”).

               (2)

               La 23 iunie 2008, Consiliul a adoptat Acțiunea comună 2008/485/PESC (2) de modificare și de prelungire a Acțiunii comune 2007/405/PESC până la 30 iunie 2009.

               (3)

               La 15 iunie 2009, Consiliul a adoptat Acțiunea comună 2009/466/PESC (3) de modificare și prelungire a Acțiunii comune 2007/405/PESC până la 30 iunie 2010.

               (4)

               La 14 iunie 2010, Consiliul a adoptat Decizia 2010/329/PESC (4) de modificare și prelungire a Acțiunii comune 2007/405/PESC până la 30 septembrie 2010.

               (5)

               EUPOL RD Congo ar trebui continuată pentru încă un an, până la 30 septembrie 2011.

               (6)

               Structura de comandă și control a misiunii ar trebui să nu aducă atingere răspunderii contractuale a șefului misiunii față de Comisie în ceea ce privește execuția bugetului misiunii.

               (7)

               Pentru prezenta misiune ar trebui activată celula de supraveghere constituită în cadrul Secretariatului General al Consiliului.

               (8)

               Misiunea se va desfășura în contextul unei situații care s-ar putea deteriora și ar putea aduce atingere obiectivelor politicii externe și de securitate comune (PESC) prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Misiunea
   (1)   Misiunea de poliție a Uniunii Europene organizată în cadrul reformei sectorului de securitate (RSS) și interfața sa cu justiția în Republica Democratică Congo (denumită în continuare „EUPOL RD Congo” sau „misiunea”), instituită prin Acțiunea comună 2007/405/PESC, se prelungește pentru perioada cuprinsă între 1 octombrie 2010 și 30 septembrie 2011.
   (2)   EUPOL RD Congo își desfășoară activitatea în conformitate cu mandatul său prevăzut la articolul 2 și își îndeplinește atribuțiile prevăzute la articolul 3. EUPOL RD Congo operează fără a aduce atingere controlului RDC asupra RSS.
   Articolul 2
   Mandatul misiunii
   (1)   Pentru a îmbunătăți maturitatea și durabilitatea procesului de reformă a Poliției naționale congoleze (PNC), EUPOL RD Congo asistă autoritățile congoleze în cadrul punerii în aplicare a Planului de acțiune privind poliția, care abordează prioritățile procesului de reformă din cadrul poliției pentru perioada 2010-2012 și care are la bază orientările cadrului strategic. EUPOL RD Congo se axează pe activități și proiecte concrete, care să sprijine acțiunile sale la nivelul strategic al procesului de reformă, pe crearea capacităților și pe creșterea interacțiunii dintre PNC și sistemul de justiție penală în general, în vederea unei mai bune susțineri a combaterii violenței sexuale și a impunității. EUPOL RD Congo acționează în strânsă cooperare și coordonare cu alți donatori din UE, internaționali și bilaterali, în vederea evitării suprapunerii eforturilor.
   (2)   Obiectivele specifice ale misiunii sunt:

               (a)

               susținerea procesului RSS în general la nivel strategic în Republica Democratică Congo (RDC) și în special a reformei PNC și a interacțiunii sale cu sistemul judiciar;

               (b)

               sprijinirea punerii în aplicare a reformei sectorului polițienesc și îmbunătățirea capacității operaționale și a responsabilității PNC, prin activități de mentorat, de monitorizare și acordarea de consultanță (MMA);

               (c)

               îmbunătățirea cunoștințelor și a capacității funcționarilor superiori ai PNC și a formatorilor, precum și a sistemelor de formare, inclusiv prin oferirea de cursuri de formare strategică;

               (d)

               sprijinirea combaterii impunității în domeniul drepturilor omului și a violenței sexuale.

         (3)   Misiunea are o celulă pentru proiecte pentru identificarea și punerea în aplicare a proiectelor. Misiunea acordă consultanță statelor membre și statelor terțe și coordonează și facilitează, sub responsabilitatea lor, punerea în aplicare a proiectelor lor în domeniile care sunt de interes pentru misiune și care promovează obiectivele sale.
   Articolul 3
   Atribuțiile misiunii
   În vederea realizării obiectivelor sale, atribuțiile EUPOL RD Congo sunt următoarele:

               1.

               acordarea de sprijin procesului RSS în general la nivel strategic în RDC și în special reformei PNC și interacțiunii sale cu sistemul judiciar:

                           —

                           prin sprijinirea activității și evoluției Comitetului de monitorizare a reformei sectorului polițienesc (CRSP) și ale grupurilor de lucru ale acestuia, inclusiv prin acordarea de asistență pentru pregătirea cadrului legal și sublegal relevant al reformei sectorului polițienesc, pentru a contribui la finalizarea activității de concepție;

                           —

                           prin participarea și acordarea de consultanță cu privire la instituirea și dezvoltarea organismelor care urmează să fie create pentru reforma sectorului polițienesc, contribuind la activitățile acestora prin furnizarea de expertiză de specialitate în cele mai relevante domenii pentru punerea în aplicare a reformei în cauză;

                           —

                           prin contribuția la îmbunătățirea legăturilor între Ministerul de Interne și Ministerul Justiției în vederea creșterii nivelului de cooperare și de înțelegere între cele două ministere;

                           —

                           prin participarea la activitățile Comitetului mixt pentru justiție (Comité Mixte de Suivi du Programme Cadre de la Justice) și acordarea de asistență, după caz, pentru revizuirea cadrului juridic penal, sprijinind totodată, după caz, Comitetul mixt pentru apărare, în vederea sprijinirii coerenței și a consecvenței între diferiții piloni ai RSS;

                           —

                           prin participarea la eforturile și activitățile mai extinse ale Uniunii în vederea sprijinirii coordonării și coerenței interministeriale;

               2.

               acordarea de sprijin pentru punerea în aplicare a reformei sectorului polițienesc și pentru îmbunătățirea capacității operaționale și a responsabilității PNC prin activități de MMA:

                           —

                           prin acordarea de asistență pentru elaborarea și punerea în aplicare a unei structuri organizaționale adecvate a PNC și acordarea de sprijin pentru activitățile de colectare a datelor, în vederea realizării unui recensământ complet al agenților de poliție;

                           —

                           prin activități de mentorat pentru personal, de monitorizare a personalului și de consultanță pentru personal, inclusiv prin colocare, dacă este cazul, în direcțiile tehnice ale Inspectoratului PNC și la sediu și activități de consultanță și asistență cu privire la punerea în aplicare a procesului de reformă și la integrarea tuturor serviciilor de poliție într-o singură instituție. Această atribuție trebuie să se realizeze în strânsă coordonare cu operația ONU MONUSCO, ținându-se seama de desfășurarea forțelor acesteia pe teritoriul congolez;

                           —

                           prin sprijinirea integrării poliției judiciare (Police Judiciaire des Parquets) în cadrul PNC, pentru a susține instituirea unei interfețe efective necesare între poliția judiciară și procuratură. Misiunea va depune eforturi în acest sens prin acordarea de consultanță, după caz, actorilor-cheie din domeniul justiției penale, în strânsă coordonare cu Comisia și cu programele partenere;

                           —

                           prin sprijinirea serviciului de audit al poliției (Inspection Générale d'Audit), nou-creat, prin eforturi de consolidare a capacității sale instituționale și operaționale, astfel încât să fie oferit cetățenilor și autorităților un instrument-cheie de control democratic asupra forțelor polițienești;

                           —

                           prin activități de mentorat și consultanță pentru poliția judiciară de la Kinshasa, în special prin intermediul Police de Recherche et d’Intervention, în vederea îmbunătățirii standardelor acesteia și a capacității sale de prevenire și de investigare în mod eficient a infracțiunilor;

                           —

                           prin sprijinirea punerii în aplicare a Planului de acțiune privind poliția, astfel încât PNC să poată avea la dispoziție, cât mai mult posibil, instrumentele, procesele decizionale și mijloacele necesare pentru a garanta menținerea corespunzătoare a ordinii publice, cu respectarea deplină atât a libertăților fundamentale acordate prin Constituție, cât și a standardelor internaționale privind drepturile omului;

                           —

                           prin sprijinirea PNC în vederea îmbunătățirii coordonării, coerenței și flexibilității procesului său decizional prin susținerea consolidării Centrului de comandă și control și a Centrului de operații de la Kinshasa, în strânsă cooperare cu alți parteneri deja activi în domeniul respectiv;

                           —

                           prin participarea la finalizarea conceptului de poliție comunitară (Police de proximité), precum și în cadrul proiectului-pilot privind Commissariat de Référence, în scopul consolidării încrederii între populație și forțele de poliție și al îmbunătățirii securității atât în termeni obiectivi, cât și în percepția publică;

               3.

               îmbunătățirea cunoștințelor și a capacității funcționarilor superiori ai PNC și a formatorilor, precum și a sistemelor de formare, inclusiv prin oferirea de cursuri de formare strategică:

                           —

                           prin acordarea de asistență pentru dezvoltarea capacităților de formare în cadrul Școlii pentru agenții poliției judiciare de la Kinshasa;

                           —

                           prin sprijinirea instituirii și funcționării Academiei de Poliție de la Kasapa, Lubumbashi, inclusiv prin logistică și echipamente;

                           —

                           prin sprijinirea dezvoltării profesionale a funcționarilor superiori ai PNC în vederea îmbunătățirii capacității lor de conducere și de gestiune;

                           —

                           prin realizarea unei evaluări a necesităților și resurselor actuale ale PNC în materie de formare;

                           —

                           prin acordarea de asistență pentru definirea cadrului educațional și de reglementare în vederea începerii activității și funcționării Academiei de Poliție;

                           —

                           prin elaborarea și introducerea de manuale de formare pentru PNC pentru cursurile de formare de bază și speciale;

                           —

                           prin contribuția la instituționalizarea conceptului de poliție de proximitate (Police de proximité) prin formare;

                           —

                           prin participarea la selectarea și formarea formatorilor pentru poliție;

                           —

                           prin asigurarea formării de specialitate în domeniile care contribuie la realizarea obiectivelor misiunii;

               4.

               sprijinirea luptei împotriva impunității în domeniul drepturilor omului și al violenței sexuale:

                           —

                           prin acordarea de asistență pentru grupurile relevante ale CRSP și ale organismelor de punere în aplicare a reformei sectorului polițienesc;

                           —

                           prin sprijinirea dezvoltării, pentru PNC și Inspection Générale d'Audit, a unei politici coerente de combatere a violenței sexuale;

                           —

                           prin acordarea de asistență pentru crearea, monitorizarea și mentoratul unităților specializate din cadrul poliției în vederea combaterii violenței sexuale, a infracțiunilor legate de copii și a impunității și creșterea operaționalizării lor prin activități de MMA;

                           —

                           prin sprijinirea organizării de acțiuni cu scopul unei mai mari sensibilizări a agenților de poliție cu privire la problema violenței sexuale și a impunității;

                           —

                           prin monitorizarea și urmărirea activităților judiciare și ale PNC în acest domeniu, acordând consultanță, după caz, reprezentanților relevanți ai procuraturii, ai instanțelor militare și ai poliției judiciare, în coordonare cu ceilalți actori-cheie naționali și internaționali;

               5.

               alte atribuții:

                           —

                           prin sprijinirea Comisiei după cum este necesar, în special în cadrul proiectelor sale privind un sistem integrat de gestionare a resurselor umane și privind recensământul forțelor de poliție;

                           —

                           prin identificarea și punerea în aplicare a proiectelor prin intermediul unei celule pentru proiecte, în vederea asigurării unei utilizări adecvate a fondurilor alocate de la bugetul PESC destinate acestei puneri în aplicare. Personalul din cadrul celulei pentru proiecte ar putea, de asemenea, să sprijine statele membre și statele terțe la solicitarea acestora, în limitele mijloacelor și capacităților misiunii, prin asigurarea unei coordonări consolidate și a asistenței tehnice pentru propriile proiecte și pe propria răspundere. Toate activitățile celulei pentru proiecte se desfășoară în limitele mandatului misiunii și completează activitățile desfășurate de EUPOL RD Congo.

         Articolul 4
   Structura misiunii
   (1)   EUPOL RD Congo are următoarea structură:

               (a)

               cartierul general la Kinshasa. Cartierul general este format din biroul șefului misiunii și al personalului cartierului general, care asigură toate funcțiile de consiliere necesare la nivel strategic și operațional, comanda și controlul, precum și sprijinul pentru misiune și suportul administrativ;

               (b)

               birourile locale. Un birou local este situat în Goma. Implicațiile mandatului misiunii la nivel național ar putea necesita, de asemenea, acțiuni pe plan intern și, posibil, prezența temporară (dar și pe termen mai lung) a experților în alte locații, posibilitate aflată încă în analiză din punct de vedere al securității.

         (2)   Elementele menționate la alineatul (1) sunt supuse și altor dispoziții detaliate în planul de operații (OPLAN).
   Articolul 5
   Comandantul operației civile
   (1)   Directorul Capacității civile de planificare și conducere (CPCC) este comandantul operației civile pentru EUPOL RD Congo.
   (2)   Comandantul operației civile exercită, sub controlul politic și conducerea strategică a Comitetului politic și de securitate (COPS) și sub autoritatea generală a Înaltului Reprezentant al Uniunii pentru afaceri externe și politica de securitate (ÎR), comanda și controlul la nivel strategic asupra EUPOL RD Congo.
   (3)   Comandantul operației civile asigură punerea în aplicare corespunzătoare și eficientă a deciziilor Consiliului, precum și a deciziilor COPS, inclusiv prin emiterea de instrucțiuni la nivel strategic, după caz, pentru șeful misiunii și oferindu-i acestuia consiliere și asistență tehnică.
   (4)   Toți membrii personalului detașat rămân în totalitate sub comanda autorităților naționale ale statului sau ale instituției Uniunii care i-a detașat. Autoritățile naționale transferă comandantului operației civile controlul operațional (OPCON) asupra personalului lor.
   (5)   Comandantului operației civile îi revine responsabilitatea generală de a se asigura că obligația Uniunii de grijă față de personal este îndeplinită corespunzător.
   (6)   Comandantul operației civile și Reprezentantul Special al UE (RSUE) se consultă reciproc cu privire la aspecte legate de RSS și la sprijinul la nivel de regiune, după caz.
   Articolul 6
   Șeful misiunii
   (1)   Șeful misiunii își asumă răspunderea și exercită comanda și controlul asupra misiunii în teatrul de operații.
   (2)   Șeful misiunii exercită OPCON asupra personalului din statele contribuitoare, astfel cum a fost stabilit de către comandantul operației civile, precum și răspunderea din punct de vedere administrativ și logistic, inclusiv cu privire la bunurile, resursele și informațiile puse la dispoziția misiunii.
   (3)   În vederea desfășurării eficiente a EUPOL RD Congo în teatrul de operații, șeful misiunii emite instrucțiuni pentru întreg personalul misiunii și asigură coordonarea și gestionarea curentă a acesteia, în conformitate cu instrucțiunile la nivel strategic ale comandantului operației civile.
   (4)   Șeful misiunii răspunde de execuția bugetului misiunii. În acest scop, șeful misiunii încheie un contract cu Comisia.
   (5)   Șeful misiunii răspunde de controlul disciplinar asupra personalului. În cazul personalului detașat, acțiunile disciplinare se exercită de către autoritatea națională sau a Uniunii respectivă.
   (6)   Șeful misiunii este reprezentantul EUPOL RD Congo în ceea ce privește operațiile și asigură misiunii o vizibilitate adecvată.
   (7)   Șeful misiunii asigură coordonarea, după caz, a acțiunilor EUPOL RD Congo cu alți actori din Uniune prezenți pe teren. Fără a aduce atingere lanțului de comandă, șeful misiunii primește orientări de politică locală în ceea ce privește aspectele legate de RSS și de sprijinul la nivel de regiune din partea RSUE.
   Articolul 7
   Personalul
   (1)   EUPOL RD Congo este alcătuită în principal din personal detașat de statele membre sau de instituțiile Uniunii. Fiecare stat membru sau instituție a Uniunii suportă cheltuielile aferente oricărui membru de personal pe care l-a detașat, inclusiv cheltuieli de călătorie spre și dinspre locul de desfășurare, salarii, asigurări medicale și indemnizații, altele decât diurnele aplicabile, precum și indemnizațiile pentru condiții dificile de lucru și de risc.
   (2)   Misiunea recrutează personal civil internațional și personal local pe bază de contract, în cazul în care funcțiile necesare nu sunt asigurate de personalul detașat de statele membre. În mod excepțional, în cazurile justificate corespunzător, în cazul în care nu sunt disponibile candidaturi adecvate din statele membre, pot fi recrutați pe bază de contract resortisanți ai statelor terțe participante, după caz.
   (3)   Toți membrii personalului respectă standardele operaționale minime de securitate specifice misiunii, precum și planul de securitate al misiunii, care susține politica de securitate pe teren a Uniunii. În ceea ce privește protecția informațiilor clasificate ale UE care le sunt încredințate în cursul exercitării atribuțiilor lor, toți membrii personalului respectă principiile de securitate și standardele minime de securitate instituite prin regulamentul de securitate al Consiliului (5).
   Articolul 8
   Statutul misiunii și al personalului acesteia
   (1)   Statutul misiunii și al personalului acesteia, inclusiv, după caz, privilegiile, imunitățile și alte garanții necesare pentru executarea și buna desfășurare a misiunii, este adoptat în conformitate cu procedura prevăzută la articolul 37 din tratat.
   (2)   Statul sau instituția Uniunii care a detașat un membru al personalului răspunde de soluționarea oricăror plângeri privind detașarea introduse fie de membrul respectiv, fie cu privire la acesta. Statul sau instituția Uniunii în cauză răspunde de introducerea oricărei acțiuni împotriva persoanei detașate.
   (3)   Condițiile de angajare și drepturile și obligațiile personalului civil internațional și local se stabilesc prin contracte între șeful misiunii și membrii personalului.
   Articolul 9
   Lanțul de comandă
   (1)   EUPOL RD Congo are un lanț de comandă unificat, specific operațiilor de gestionare a crizelor.
   (2)   COPS exercită, sub responsabilitatea Consiliului și a ÎR, controlul politic și conducerea strategică a EUPOL RD Congo.
   (3)   Comandantul operației civile, sub controlul politic și conducerea strategică a COPS și sub autoritatea generală a ÎR, exercită comanda și controlul asupra EUPOL RD Congo la nivel strategic și, în această calitate, emite instrucțiuni pentru șeful misiunii și îi oferă acestuia consiliere și asistență tehnică.
   (4)   Comandantul operației civile raportează Consiliului prin intermediul ÎR.
   (5)   Șeful misiunii exercită comanda și controlul asupra EUPOL RD Congo în teatrul de operații și răspunde direct în fața comandantului operației civile.
   Articolul 10
   Controlul politic și conducerea strategică
   (1)   COPS exercită controlul politic și conducerea strategică a misiunii, sub responsabilitatea Consiliului și a ÎR. Consiliul autorizează COPS să ia deciziile relevante în conformitate cu articolul 38 paragraful al treilea din tratat. Această autorizare include competența de a numi șeful misiunii, la propunerea ÎR, și de a modifica atât CONOPS, cât și OPLAN. Competențele decizionale cu privire la obiectivele misiunii și la încheierea acesteia revin în continuare Consiliului.
   (2)   COPS raportează Consiliului la intervale regulate.
   (3)   COPS primește periodic și atunci când este necesar rapoarte din partea comandantului operației civile și a șefului misiunii cu privire la chestiuni aflate în sfera de competență a acestora.
   Articolul 11
   Participarea statelor terțe
   (1)   Fără a aduce atingere autonomiei decizionale și cadrului instituțional unic ale Uniunii, statele terțe pot fi invitate să contribuie la misiune, cu condiția să acopere cheltuielile care decurg din detașarea personalului lor, inclusiv salariile, asigurările pentru orice risc, diurnele și cheltuielile de deplasare spre și dinspre RDC și să contribuie, după caz, la cheltuielile de funcționare a misiunii.
   (2)   Statele terțe care contribuie la misiune au aceleași drepturi și obligații în ceea ce privește gestionarea curentă a misiunii ca și statele membre.
   (3)   Consiliul autorizează COPS să adopte deciziile relevante privind acceptarea contribuțiilor propuse și să instituie un comitet al contribuitorilor.
   (4)   Modalitățile detaliate privind participarea statelor terțe fac obiectul unor acorduri încheiate în conformitate cu articolul 37 din tratat și, după caz, al unor acorduri tehnice suplimentare. În cazul în care Uniunea și un stat terț încheie un acord privind instituirea unui cadru pentru participarea respectivului stat terț la operațiile Uniunii de gestionare a crizelor, dispozițiile respectivului acord se aplică în contextul misiunii.
   Articolul 12
   Securitatea
   (1)   Coordonându-se cu Oficiul de securitate al Consiliului, comandantul operației civile oferă șefului misiunii îndrumări cu privire la planificarea măsurilor de securitate și asigură punerea în aplicare corespunzătoare și eficace a acestora pentru EUPOL RD Congo, în conformitate cu articolele 5 și 9.
   (2)   Șeful misiunii răspunde de securitatea misiunii și de asigurarea respectării cerințelor minime de securitate aplicabile misiunii, în conformitate cu politica Uniunii privind securitatea personalului desfășurat în afara Uniunii cu atribuții operaționale, în temeiul titlului V din tratat, și cu instrumentele conexe ale acesteia.
   (3)   Șeful misiunii este asistat de un funcționar superior al misiunii însărcinat cu securitatea (SMSO), care raportează șefului misiunii și menține, de asemenea, o strânsă relație funcțională cu Oficiul de Securitate al Consiliului.
   (4)   Membrii personalului EUPOL RD Congo urmează un curs de formare obligatoriu în domeniul securității înainte de începerea exercitării atribuțiilor lor, în conformitate cu OPLAN. De asemenea, personalul urmează periodic, în teatrul de operații, cursuri de perfecționare organizate de SMSO.
   (5)   Șeful misiunii asigură protecția informațiilor clasificate ale UE în conformitate cu regulamentul de securitate al Consiliului.
   Articolul 13
   Celula de supraveghere
   Se activează celula de supraveghere pentru EUPOL RD Congo.
   Articolul 14
   Dispoziții financiare
   (1)   Valoarea de referință financiară destinată acoperirii cheltuielilor aferente misiunii în perioada 1 octombrie 2010-30 septembrie 2011 este de 6 430 000 EUR.
   (2)   Toate cheltuielile sunt gestionate în conformitate cu normele și procedurile aplicabile bugetului general al Uniunii.
   (3)   Șeful misiunii răspunde pe deplin de activitățile întreprinse în cadrul contractului său în fața Comisiei, care îi supervizează activitatea.
   (4)   Resortisanții statelor terțe sunt autorizați să participe la proceduri de ofertare pentru contracte. Sub rezerva aprobării din partea Comisiei, șeful misiunii poate încheia acorduri de natură tehnică, privind furnizarea de echipamente, servicii și spații pentru EUPOL RD Congo, cu state membre, cu state terțe participante și cu alți actori internaționali.
   (5)   Dispozițiile financiare respectă cerințele operaționale ale misiunii, inclusiv compatibilitatea echipamentelor și interoperabilitatea echipelor misiunii.
   (6)   Cheltuielile sunt eligibile de la data adoptării prezentei decizii.
   Articolul 15
   Coordonarea
   (1)   Fără a aduce atingere lanțului de comandă, șeful misiunii acționează în strânsă coordonare cu delegația Uniunii și cu EUSEC RD Congo pentru a asigura coerența acțiunii Uniunii în sprijinul RDC.
   (2)   Șeful misiunii acționează în strânsă coordonare cu șefii misiunilor diplomatice ale statelor membre.
   (3)   Șeful misiunii cooperează cu ceilalți actori internaționali prezenți în țară și lucrează în strânsă coordonare cu ONU MONUSCO.
   Articolul 16
   Comunicarea informațiilor clasificate
   (1)   ÎR este autorizat să comunice statelor terțe asociate la prezenta decizie, în mod corespunzător și în conformitate cu nevoile misiunii, informații și documente clasificate ale UE până la nivelul „CONFIDENTIEL UE”, întocmite în scopul misiunii, în conformitate cu regulamentul de securitate al Consiliului.
   (2)   ÎR este autorizat să comunice ONU și OSCE, în funcție de nevoile operaționale ale misiunii, informații și documente clasificate ale UE până la nivelul „RESTREINT UE”, întocmite în scopul misiunii, în conformitate cu regulamentul de securitate al Consiliului. În acest scop, se încheie acorduri la nivel local.
   (3)   În cazul unei necesități operaționale precise și imediate, ÎR este autorizat să comunice statului-gazdă orice informații și documente clasificate ale UE până la nivelul „RESTREINT UE”, întocmite în scopul misiunii, în conformitate cu regulamentul de securitate al Consiliului. În toate celelalte cazuri, astfel de informații și documente se comunică statului-gazdă în conformitate cu procedurile adecvate de cooperare între statul-gazdă și Uniune.
   (4)   ÎR este autorizat să comunice statelor terțe și organizațiilor internaționale menționate la alineatele (1), (2) și (3) orice documente neclasificate ale UE privind deliberările Consiliului referitoare la misiune și care intră sub incidența obligației de păstrare a secretului profesional, în temeiul articolului 6 alineatul (1) din regulamentul de procedură al Consiliului (6).
   Articolul 17
   Reexaminarea misiunii
   O reexaminare a misiunii este prezentată COPS o dată la șase luni, pe baza unui raport elaborat de șeful misiunii.
   Articolul 18
   Intrarea în vigoare și durata
   Prezenta decizie intră în vigoare la data adoptării.
   Prezenta decizie se aplică de la 1 octombrie 2010 până la 30 septembrie 2011.

      Adoptată la Bruxelles, 23 septembrie 2010.

            Pentru Consiliu

            Președintele

         S. VANACKERE

      (1)  JO L 151, 13.6.2007, p. 46.

      (2)  JO L 164, 25.6.2008, p. 44.

      (3)  JO L 151, 16.6.2009, p. 40.

      (4)  JO L 149, 15.6.2010, p. 11.

      (5)  Decizia 2001/264/CE a Consiliului din 19 martie 2001 de adoptare a regulamentului de securitate al Consiliului (JO L 101, 11.4.2001, p. 1).

      (6)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: 2011/434/UE: Decizia Consiliului din 19 iulie 2011 privind lansarea schimbului automatizat de date în ceea ce privește datele dactiloscopice în Republica Cehă

text:
               21.7.2011

               RO

               Jurnalul Oficial al Uniunii Europene

               L 190/72

         DECIZIA CONSILIULUI
   din 19 iulie 2011
   privind lansarea schimbului automatizat de date în ceea ce privește datele dactiloscopice în Republica Cehă
   (2011/434/UE)
   CONSILIUL UNIUNII EUROPENE,
   având în vedere Decizia 2008/615/JAI a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere (1), în special articolul 25,
   având în vedere Decizia 2008/616/JAI a Consiliului din 23 iunie 2008 privind punerea în aplicare a Deciziei 2008/615/JAI (2), în special articolul 20 și capitolul 4 din anexa la aceasta,
   întrucât:

               (1)

               În conformitate cu Protocolul privind dispozițiile tranzitorii anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, actele instituțiilor, ale organelor, ale oficiilor sau ale agențiilor Uniunii adoptate înainte de intrarea în vigoare a Tratatului de la Lisabona continuă să producă efecte juridice atât timp cât aceste acte nu sunt abrogate, anulate sau modificate în temeiul tratatelor.

               (2)

               În consecință, se aplică articolul 25 din Decizia 2008/615/JAI, și Consiliul trebuie să decidă în unanimitate dacă statele membre au pus în aplicare dispozițiile capitolului 6 din decizia respectivă.

               (3)

               Articolul 20 din Decizia 2008/616/JAI prevede că deciziile menționate la articolul 25 alineatul (2) din Decizia 2008/615/JAI se adoptă în temeiul unui raport de evaluare bazat pe un chestionar. În ceea ce privește schimbul automatizat de date în conformitate cu capitolul 2 din Decizia 2008/615/JAI, raportul de evaluare se bazează pe o vizită de evaluare și pe un test-pilot.

               (4)

               În conformitate cu dispozițiile de la capitolul 4 punctul 1.1 din anexa la Decizia 2008/616/JAI, chestionarul elaborat de grupul de lucru competent al Consiliului se aplică fiecăruia dintre schimburile automatizate de date și trebuie să fie completat de un stat membru de îndată ce acesta consideră că îndeplinește condițiile pentru schimbul de date din categoria de date corespunzătoare.

               (5)

               Republica Cehă a completat chestionarul privind protecția datelor și chestionarul referitor la schimbul de date dactiloscopice.

               (6)

               Republica Cehă a derulat cu succes un test-pilot împreună cu Slovacia și Austria.

               (7)

               S-a efectuat o vizită de evaluare în Republica Cehă, iar echipa de evaluare slovaco-austriacă a elaborat un raport privind vizita de evaluare și l-a înaintat grupului de lucru competent al Consiliului.

               (8)

               S-a înaintat Consiliului un raport de evaluare global, care sintetizează rezultatele chestionarului, vizita de evaluare și testul-pilot referitor la schimbul de date dactiloscopice,

         ADOPTĂ PREZENTA DECIZIE:
   Articolul 1
   În scopul căutării automatizate a datelor dactiloscopice, Republica Cehă a pus în aplicare pe deplin dispozițiile generale privind protecția datelor incluse în capitolul 6 din Decizia 2008/615/JAI și poate primi și furniza date cu caracter personal în temeiul articolului 9 din respectiva decizie începând cu data intrării în vigoare a prezentei decizii.
   Articolul 2
   Prezenta decizie intră în vigoare la data adoptării sale.

      Adoptată la Bruxelles, 19 iulie 2011.

            Pentru Consiliu

            Președintele

         M. SAWICKI

      (1)  JO L 210, 6.8.2008, p. 1.

      (2)  JO L 210, 6.8.2008, p. 12.


title: 2007/266/CE,Euratom: Decizia reprezentanților guvernelor statelor membre din 25 aprilie 2007 de numire a unui judecător la Tribunalul de Primă Instanță al Comunităților Europene

text:
               1.5.2007

               RO

               Jurnalul Oficial al Uniunii Europene

               L 114/26

      DECIZIA REPREZENTANȚILOR GUVERNELOR STATELOR MEMBRE

   din 25 aprilie 2007
   de numire a unui judecător la Tribunalul de Primă Instanță al Comunităților Europene
   (2007/266/CE, Euratom)
   REPREZENTANȚII GUVERNELOR STATELOR MEMBRE ALE COMUNITĂȚILOR EUROPENE,
   având în vedere Tratatul de instituire a Comunității Europene și, în special, articolul 224,
   având în vedere Tratatul de instituire a Comunității Europene a Energiei Atomice și în special articolul 140,
   întrucât:
   În temeiul articolelor 5 și 7 coroborate cu articolul 47 al protocolului privind Statutul Curții de Justiție și în urma demisiei domnului Bo Vesterdorf, trebuie numit un judecător la Tribunalul de Primă Instanță al Comunităților Europene pe perioada rămasă din mandatul acestuia, respectiv până la 31 august 2010,
   DECID:
   Articolul 1
   Domnul Sten Frimodt Nielsen este numit judecător la Tribunalul de Primă Instanță al Comunităților Europene pe perioada 17 septembrie 2007-31 august 2010.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 25 aprilie 2007.

            Președintele

         W. SCHÖNFELDER


title: Decizia (UE) 2015/2194 a Consiliului din 23 noiembrie 2015 privind încheierea, în numele Uniunii Europene și al statelor membre ale acesteia, a Protocolului la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Federația Rusă, pe de altă parte, pentru a se ține seama de aderarea Republicii Croația la Uniunea Europeană

text:
               28.11.2015

               RO

               Jurnalul Oficial al Uniunii Europene

               L 313/20

         DECIZIA (UE) 2015/2194 A CONSILIULUI
   din 23 noiembrie 2015
   privind încheierea, în numele Uniunii Europene și al statelor membre ale acesteia, a Protocolului la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Federația Rusă, pe de altă parte, pentru a se ține seama de aderarea Republicii Croația la Uniunea Europeană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 91, articolul 100 alineatul (2) și articolele 207 și 212, coroborate cu articolul 218 alineatul (6) litera (a),
   având în vedere Actul de aderare a Republicii Croația, în special articolul 6 alineatul (2) al doilea paragraf,
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               În conformitate cu Decizia 2014/956/UE a Consiliului (1), Protocolul la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Federația Rusă, pe de altă parte, pentru a se ține seama de aderarea Republicii Croația la Uniunea Europeană („protocolul”) a fost semnat, sub rezerva încheierii acestuia.

               (2)

               Încheierea protocolului face obiectul unei proceduri separate în ceea ce privește chestiunile care țin de competența Comunității Europene a Energiei Atomice.

               (3)

               Protocolul ar trebui să fie aprobat,

         ADOPTĂ PREZENTA DECIZIE:
   Articolul 1
   Protocolul la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Federația Rusă, pe de altă parte, pentru a se ține seama de aderarea Republicii Croația la Uniunea Europeană se aprobă prin prezenta decizie în numele Uniunii Europene și al statelor membre ale acesteia (2).
   Articolul 2
   Președintele Consiliului este autorizat prin prezenta decizie să desemneze persoana (persoanele) împuternicită (împuternicite) să depună, în numele Uniunii și al statelor membre ale acesteia, instrumentul de aprobare prevăzut la articolul 4 alineatul (1) din protocol.
   Articolul 3
   Prezenta decizie intră în vigoare la data adoptării.

      Adoptată la Bruxelles, 23 noiembrie 2015.

            Pentru Consiliu

            Președintele

         C. MEISCH

      (1)  Decizia 2014/956/UE a Consiliului din 23 iulie 2014 privind semnarea, în numele Uniunii Europene și al statelor membre ale acesteia, și aplicarea cu titlu provizoriu a Protocolului la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Federația Rusă, pe de altă parte, pentru a se ține seama de aderarea Republicii Croația la Uniunea Europeană (JO L 373, 31.12.2014, p. 1).

      (2)  Textul protocolului a fost publicat în JO L 373, 31.12.2014, p. 3, împreună cu decizia privind semnarea.